CELEX: 62016CN0590
Language: et
Date: 2016-11-21 00:00:00
Title: Kohtuasi C-590/16: 21. novembril 2016 esitatud hagi – Euroopa Komisjon versus Kreeka Vabariik

30.1.2017   
            
            
               ET
            
            
               Euroopa Liidu Teataja
            
            
               C 30/24
            
         21. novembril 2016 esitatud hagi – Euroopa Komisjon versus Kreeka Vabariik
   (Kohtuasi C-590/16)
   (2017/C 030/29)
   Kohtumenetluse keel: kreeka
   
      Pooled
   
   
      Hageja: Euroopa Komisjon (esindajad: Flavia Tomat ja Aikaterini Kyratsou)
   
      Kostja: Kreeka Vabariik
   
      Hageja nõuded
   
   
               —
            
            
               tuvastada, et Kreeka Vabariik on Euroopa Liidu toimimise lepingu artikli 258 tähenduses rikkunud direktiivi 2008/118/CE (1) artikli 7 lõikest 1 tulenevaid kohustusi, kuna ta võttis vastu ja jättis kehtima õigusnormid, mis lubavad teha naftasaadused kättesaadavaks ilma aktsiisi kohaldamata äriühingu Hellenic Duty Free Shops SA tanklates piiripunktides Evrose jõe ääres Kipois, Kakavias ja Evzonois, mis kõik asuvad kolmandate riikidega piirnevatel aladel: täpsemalt vastavalt Türgi, Albaania ja endine Jugoslaavia Makedoonia Vabariik;
            
         
               —
            
            
               mõista kohtukulud välja Kreeka Vabariigilt.
            
         
      Väited ja peamised argumendid
   
   
               1.
            
            
               Põhjendatud arvamuse kohaselt, mille komisjon 1. septembril 2014 Kreeka ametiasutustele saatis, on Kreeka sellega, et lubas teha naftasaadused ilma aktsiisita kättesaadavaks äriühingu Hellenic Duty Free Shops SA poolt kontrollitavates tanklates piiripunktides Evrose jõe ääres Kipois, Kakavias ja Evzonois, rikkunud direktiivist 2008/118, mis käsitleb aktsiisi üldist korda, tulenevaid kohustusi, kuna Kreeka ei arvesta seda, et nende selline kättesaadavaks tegemine kujutab endast tegelikku tarbimisse lubamist. Sõiduki otsene varustamine kütusega nendes tanklates kujutab endast tarbimisse lubamist ja sellega muutub aktsiis sissenõutavaks.
            
         
               2.
            
            
               Erandid reeglist, et maks on sissenõutav selles liikmesriigis, kus toimub tarbimine, on EL seadusandja ette näinud sõnaselgelt. Lihtsustatud korra kohaldamine kolmandatesse riikidesse ekspordil naftasaaduste kättesaadavaks tegemisel ilma aktsiisita on vastuolus direktiiviga 2008/118, kuna see ei kuulu ühegi selle direktiivi vastava sätte kohaldamisalasse.
            
         
      (1)  ELT L 9, 14.1.2009, lk 9.